Számos borkóstoló létezik. Leginkább a borboltok a saját szortimentjeikből tartanak kóstolót: ami logikus is, mert azonnal beszerezhetők, helyben akár megvásárolhatók is a kóstolta borok. Ma (2022-ben) átlagosan 12.000-16.000 Ft-os, vagy még magasabb árat szokás elkérni személyenként 6-8-10-12 boros tételes kóstolásnál. Nálam a személyek száma meghatározó, mert így a változatosság és kóstolás élménye teljes és ár-érték arányban megfizethetőbb lesz. Ezenkívül nem szeretek egyetlen vinotéka borkínálatara alapozni, némelyik országspecifikus, mások csak hazai borokkal foglalkoznak, ahol pedig szélesebb a kínálat, sokszor túlárazott vagy nekem csak átlagos minőségű borokkal találkozom. Szeretem én eldönteni, hogy milyen tételeket és kitől szerzek be. A kóstolás ára személyenként értendő, és az előre meghatározott létszámra kifizetendő. Ha kevesebben jönnek el, több bor marad kóstolásra: visszatérítés nem lehetséges, viszont a megmaradt borok mindegyike a helyszínen elfogyasztható vagy hazavihetők (fejenként egy palack).